La o lună și jumătate de la moartea fostului ei iubit, tenismena Aryna Sabalenka este din nou în centrul unui scandal. Aceasta este acuzată că are un iubit căsătorit, iar soția acestuia a avut o primă reacție. Bielorusa s-a calificat în semifinalele turneului de la Madrid.
În urmă cu o lună și jumătate, lumea tenisului era zguduită de o veste tragică. Konstantin Koltsov (42 de ani), partenerul jucătoarei Aryna Sabalenka (25 de ani, locul 2 WTA) a murit după ce a căzut de la etajul 23 al hotelului în care se afla, St. Regis Bal Harbour Resort, chiar în timul turneului de la Miami. Inițial a apărut informația că s-ar fi sinucis.
După această tragedie, Aryna Sabalenka are din nou probleme în viața personală. Ea a fost surprinsă de câteva ori, inclusiv la Madrid, în compania unui milionar, Georgios Frangoulis (CEO-ul companiei Oakberry), bărbat căsătorit. Tenismena e acuzată din nou că distruge o căsnicie, așa cum s-a întâmplat și în relația cu Koltsov, care și-a abandonat soția și copiii pentru ea.
”Sunt căsătorită cu Georgios. Dar voi cere divorțul. Au o aventură din California, de la Indian Wells”, a spus soția milionarului, conform presei internaționale.
Georgios Frangoulis, bărbatul cu care Aryna Sabalenka are o relație, este un om de afaceri cu origini în Grecia, dar care s-a născut și a crescut în Brazilia. Pasionat și de cursele de mașini, în 2016, acesta a pus bazele unei afaceri de succes la nivel mondial, care promovează mâncarea sănătoasă.
După moartea lui Konstantin Koltsov, tenismena a reacționat și a precizat că nu mai forma un cuplu cu fostul jucător de hochei și a făcut și o scurtă declarație.
Moartea lui Konstantin este o tragedie de neimaginat și inima mea e ruptă, chiar dacă nu mai eram împreună. Vă rog să-mi respectați intimitatea în această perioadă grea”, scria Aryna Sabalenka pe Instagram, la două zile după tragedie.
Despre Koltsov a vorbit și fosta lui soție, Julia Mikhailova, cea care a spus că, de fapt, a fost vorba despre un accident nefericit, și nu despre o sinucidere așa cum au susținut autoritățile din Miami. Femeia a declarat că fostul hocheist era beat și că a căzut de la balcon.
Bielorusa Aryna Sabalenka, numărul 2 mondial, a învins-o pe rusoaica Mirra Andreeva, în două seturi, 6-1, 6-4, şi s-a calificat în semifinalele turneului WTA 1.000 de la Madrid, dotat cu premii totale de 7.679.965 de euro, competiţie pe care a câştigat-o anul trecut. Pentru un loc în marea finală ea va lupta cu kazaha Elena Rybakina.
După victoria cu jucătoarea din Rusia, Aryna Sabalenka a ajuns la a treia semifinală la Madrid Open, tot atâtea câte au făcut Serena Williams și Maria Sharapova, doar Simona Halep și Petra Kvitova având mai multe de-a lungul istoriei, câte patru.
De-a lungul timpului, doar Serena Williams (19, între 2010 și 2015) și Simona Halep (15, între 2016 și 2018) au câștigat mai multe meciuri consecutive la Madrid Open decât Aryna Sabalenka (10, 2023-2024).